### NN 6/2025 (15.1.2025.), Odluka o donošenju dopuna Nastavnog plana i okvirnog programa za područje ZDRAVSTVA za zanimanje zdravstveno-laboratorijski tehničar/zdravstveno-laboratorijska tehničarka (240304)

Ministarstvo znanosti, obrazovanja i mladih

35

Na temelju članka 8. stavka 11. Zakona o strukovnom obrazovanju (»Narodne novine«, broj 30/09., 24/10., 22/13., 25/18. i 69/22.), ministar znanosti, obrazovanja i mladih donosi

ODLUKU

O DONOŠENJU DOPUNA NASTAVNOG PLANA I OKVIRNOG PROGRAMA ZA PODRUČJE ZDRAVSTVA ZA ZANIMANJE
 ZDRAVSTVENO-LABORATORIJSKI
 TEHNIČAR/ZDRAVSTVENO-LABORATORIJSKA
 TEHNIČARKA (240304)

I.

Nastavnim planom i okvirnim programom za područje ZDRAVSTVA za zanimanje zdravstveno-laboratorijski tehničar/zdravstveno-laboratorijska tehničarka (240304) objavljenim u Glas­niku Ministarstva prosvjete i športa Republike Hrvatske, posebno izdanje, broj 12, Zagreb, prosinac 1997., donesen je Nastavni plan i okvirni program za područje ZDRAVSTVA za zanimanje zdravstveno-laboratorijski tehničar/zdravstveno-laboratorijska tehničarka.

II.

Ovom Odlukom donose se dopune Nastavnog plana i okvirnog programa za područje ZDRAVSTVA za zanimanje zdravstveno-laboratorijski tehničar/zdravstveno-laboratorijska tehničarka (240304) u dijelu koji se odnosi na izmjene kadrovskih uvjeta u nastavnim predmetima Biokemija, Medicinska biokemija, Mikrobiologija i parazitologija, Laboratorijska hematologija, Instrumentalne metode i Imunohematologija i transfuziologija.

III.

Sastavni dio ove Odluke su dopune Nastavnog plana i okvirnog programa za područje ZDRAVSTVA za zanimanje zdravstveno-laboratorijski tehničar/zdravstveno-laboratorijska tehničarka (240304) iz točke II. ove Odluke.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 602-03/24-05/00032
 Urbroj: 533-05-24-0003
 Zagreb, 8. siječnja 2025.

Ministar
 prof. dr. sc. Radovan Fuchs, v. r.

DOPUNE NASTAVNOG PLANA I OKVIRNOG PROGRAMA ZA PODRUČJE ZDRAVSTVA ZA ZDRAVSTVENO-LABORATORIJSKI
 TEHNIČAR/ZDRAVSTVENO-LABORATORIJSKA TEHNIČARKA (240304)

KADROVSKI UVJETI

|  |  |  |
| --- | --- | --- |
| Nastavni predmet | Nastavnik | Izobrazba |
| Biokemija | • nastavnik  stručno-teorijskih sadržaja | • magistar medicinske biokemije  • magistar kemije  • magistar edukacije kemije  • magistar edukacije fizike i kemije  • magistar edukacije biologije i kemije  • magistar inženjer biotehnologije  • magistar inženjer kemijskog inženjerstva  • magistar primijenjene kemije  • magistar medicinsko-laboratorijske dijagnostike  • magistar medicinske biokemije i laboratorijske medicine  • magistar istraživanja i razvoja lijekova |
| Medicinska biokemija | • nastavnik  stručno-teorijskih sadržaja | • magistar medicinske biokemije  • magistar medicinsko-laboratorijske dijagnostike  • magistar medicinske biokemije i laboratorijske medicine  • magistar istraživanja i razvoja lijekova |
| • strukovni učitelj | • sveučilišni prvostupnik medicinske laboratorijske dijagnostike  • stručni prvostupnik medicinske laboratorijske dijagnostike |
| Mikrobiologija i parazitologija | • nastavnik  stručno-teorijskih sadržaja | • doktor medicine  • magistar medicinske mikrobiologije s parazitologijom  • magistar medicinsko-laboratorijske dijagnostike  • magistar sanitarnog inženjerstva  • diplomirani sanitarni inženjer |
| • strukovni učitelj | • sveučilišni prvostupnik medicinske laboratorijske dijagnostike  • stručni prvostupnik medicinske laboratorijske dijagnostike  • sveučilišni prvostupnik sanitarnog inženjerstva  • stručni prvostupnik sanitarnog inženjerstva |
| Laboratorijska hematologija | • nastavnik  stručno-teorijskih sadržaja | • magistar medicinske biokemije  • magistar medicinsko-laboratorijske dijagnostike |
| • strukovni učitelj | • sveučilišni prvostupnik medicinske laboratorijske dijagnostike  • stručni prvostupnik medicinske laboratorijske dijagnostike |
| Instrumentalne metode | • nastavnik  stručno-teorijskih sadržaja | • magistar medicinske biokemije  • magistar medicinsko-laboratorijske dijagnostike |
| Imunohematologija i transfuziologija | • nastavnik  stručno-teorijskih sadržaja | • magistar transfuzijske medicine  • magistar medicinsko-laboratorijske dijagnostike |
| • strukovni učitelj | • sveučilišni prvostupnik medicinske laboratorijske dijagnostike  • stručni prvostupnik medicinske laboratorijske dijagnostike |